**Informasjon i forbindelse med søknad om fritak for automatisk**

**Strømmåler**

Norges vassdrags- og energidirektorat (NVE) har besluttet at alle strømkunder i

Norge skal få montert ny automatisk strømmåler innen 1. januar 2019.  
NVE har åpnet for at kunder som vil ha vesentlig og dokumenterbar ulempe ved

installasjonen kan få fritak. Det kreves da at attest fra lege/psykolog legges ved

søknad.

Tensio TN vil bytte alle målerne, men de som får fritak vil få en måler uten

kommunikasjonsmodul. Det vil si at måleren ikke sender inn forbruket

automatisk og du må fortsette med å sende inn måleravlesning selv, slik som i

dag. Du kan lese mer om de nye målerne på www.tensio.no.

Dersom du får fritak for montasje av ny automatisk strømmåler vil dette

medføre:

• Som kunde med måler uten kommunikasjonsmodul vil du få et årlig gebyr

som skal dekke de ekstra kostnadene knyttet til drift av eget system for

manuell måleravlesing og til årlig forbrukskontroll. **Norges vassdragsog**

**energidirektorat har gitt nettselskapene anledning til å innføre**

**et slikt gebyr for å dekke ekstraordinære kostnader**.

For 2020 har Tensio fastsatt gebyret til 1875 inkl. mva kroner per år, årsgebyret

Belastes månedlig.

• Kunder uten automatisk måler vil ikke kunne ta i bruk de nye tariffene for

nettleie og strøm som blir innført. De nye tariffene gir deg mulighet til å

spare penger dersom du har mulighet til å tilpasse strømforbruket ditt til

dem.

• HAN-porten på måleren kan ikke benyttes. Dvs. at det ikke er mulig å

koble til ev. energistyringssystemer som baserer seg på forbruksdata fra

måleren.

• Med automatiske målere vil Tensio TN kunne få varsel om strømstans,

jordfeil og avvik på spenningen. Dette vil gi raskere feilretting og bedre

kvalitet på strømforsyningen til hver enkelt kunde. Funksjonen blir ikke

tilgjengelig for kunder som får innvilget fritak.

Dersom du ønsker å søke om fritak for montasje av automatisk strømmåler må

du fylle ut, signere og returnere vedlagte skjema.

Merk at du uansett får montert ny måler, men uten kommunikasjonsmodul.

Vi ønsker å gjøre deg oppmerksom på følgende: I henhold til avtalen for tilknytning til strømnettet, § 6, er det nettselskapet som eier strømmåleren og bestemmer hvilken type strømmåler som skal være installert. Her presiseres det også at nettselskapet skal ha uhindret adgang til måleren.

Tensio TN AS